మెగాస్టార్ చిరంజీవి 151వ చిత్రంగా 'ఉయ్యాలవాడ నరసింహారెడ్డి' తెరకెక్కనుందని మనందరికీ తెలిసిందే. సురేందర్రెడ్డి దర్శకత్వంలో రానున్న ఈ సినిమాను చిరు బర్త్డే అయిన ఆగస్టు 22న ప్రారంభిస్తారని అంతా భావించారు. కాగా కొణిదెల బృందం ఈరోజు (బుధవారం) చిత్రాన్ని ప్రారంభించేసి ప్రేక్షకులందరినీ సర్ప్రైజ్ చేసింది.బుధవారం ఉదయం కొణిదెల ప్రొడక్షన్స్ కార్యాలయంలో చిరంజీవి, సురేఖ, రామ్ చరణ్, అల్లు అరవింద్, పరుచూరి బ్రదర్స్, సురేందర్ రెడ్డి ల సమక్షంలో పూజా కార్యక్రమాలు నిర్వహించి చిత్రాన్ని ప్రారంభించారు. స్వాతంత్ర్య సమరయోధుడు ఉయ్యాలవాడ నరసింహారెడ్డి జీవిత చరిత్ర ఆధారంగా ఈచిత్రం తెరకెక్కనుంది. చిరు పుట్టిన రోజున చిత్రటైటిల్ లోగోను విడుదలచేయాలని యూనిట్ భావిస్తోంది. రామ్చరణ్ నిర్మాతగా కొణిదెల ప్రొడక్షన్స్ బ్యానర్లో వస్తున్న ఈసినిమాలో హీరోయిన్ విషయంలో ఇంకా క్లారిటీ రాలేదు.
megastar chiranjeevi 151va chitramgaa 'uyyalavada narasimhareddy' terakekkanundani manandarikee telisinde. surendarreddy darsakatvamlo raanunna ee sinimaanu chiru barthde ayina aagastu 22na praarambhistaarani antaa bhaavinchaaru. kaga konidela brundam eeroju (budhavaaram) chitraanni praarambhinchesi prekshakulandarini surprise chesindi.budhavaaram udayam konidela productions kaaryaalayamlo chiranjeevi, surekha, ram charan, allu aravind, paruchuri bradars, surender reddi la samakshamlo poojaa kaaryakramaalu nirvahinchi chitraanni praarambhinchaaru. swaatantrya samarayodhudu uyyalavada narasimhareddy jeevita charitra aadhaaramgaa eechitram terakekkanundi. chiru puttina rojuna chitrataitil logonu vidudalacheyaalani unit bhaavistondi. ramcharan nirmaatagaa konidela productions byaanarlo vastunna eesinimaalo heroin vishayamlo inka clarity raledu.